Legal Document

Category: 689

Text:
36. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 44 της 30 Ιαν./14 Φεβρ. 1995 (ΦΕΚ Α΄ 33) Ίδρυση Υπολιμεναρχείου στην Κάρυστο, καθορισμός της περιφέρειας δικαιοδοσίας του και τροποποίηση της περιφέρειας του Κεντρικού Λιμεναρχείου Ραφήνας. Έχοντας υπόψη: α.Τη διάταξη του άρθρ. 13 παρ. 1 του Νόμ. 672/77 «Περί τροποποιήσεως και συμπληρώσεως του Ν.Δ. 530/70 «Περί Λιμενοφυλάκων  και ετέρων τινών διατάξεων» (Α΄235). β.Τη διάταξη του άρθρ. 14 παρ. 9 του από 27.5.1927 Π.Δ/τος «Περί Διοικήσεως του Εμπορικού Ναυτικού» (104 Α΄). γ.Τη διάταξη του άρθρ. 140 του Ν.Δ. 187/73 «Περί Κώδικα Δημοσίου Ναυτικού Δικαίου» (261 Α΄). δ.Το άρθρ. 29Α του Νόμ. 1558/85 (Α 137) όπως προστέθηκε με το άρθρ. 27 του Νόμ. 2081/92 (Α΄154). ε.Το άρθρ. 19 παρ. 2 του Νόμ. 1735/87 «Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις». στ.Το γεγονός ότι από τις διατάξεις του παρόντος Δ/τος δεν προκαλείται δαπάνη σε βάρος του Κρατικού Προϋπολογισμού. ζ.Τη με αριθ. 4128/21/94/6.10.94 πρόταση του Αρχηγού Λιμενικού Σώματος «Ίδρυση Υπολιμεναρχείου στην Κάρυστο». η.Την με αριθ. 645/94 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης και Εμπορικής Ναυτιλίας, αποφασίζουμε: Άρθρ.1.-1.Ιδρύεται στην Κάρυστο Υπολιμεναρχείο και ορίζεται περιφέρεια δικαιοδοσίας του επί της Νότιας Εύβοιας από Άκρα Τηγάνι (Νοτίου Ευβοϊκού) μέχρι τον όρμο Κοραλίδες (Ανατολικής Εύβοιας), μη συμπεριλαμβανόμενο, καθώς και τα νησιά Στύρα και Πεταλιοί. Τα θαλάσσια όρια των Λιμενικών Αρχών Ραφήνας και Καρύστου ορίζονται από τη μέση απόσταση μεταξύ των ακτογραμμών επί της Αττικής και Εύβοιας αντίστοιχα. 2.Ο Λιμενικός Σταθμός Καρύστου που είχε ιδρυθεί με το από 18.10.1941 Κ.Ν. (409 Α΄) καταργείται από την έναρξη λειτουργίας του ανωτέρω Υπολιμεναρχείου και οι Λιμενικοί Σταθμοί Μαρμαρίου Ευβοίας και Νέων Στύρων υπάγονται στο ιδρυόμενο Υπολιμεναρχείο. Άρθρ.2.-(Αντικαθίσταται το στοιχ. κστ΄ άρθρ. 2 Π.Δ. 215/1973, ΦΕΚ Α΄ 65, ανωτ. αριθ. 2).